text: Se jetjageres generalprøve før Airshow
  18 juni 2016 kl. 16.43
  Før Danish Airshow, der løber af stablen på Flyvestationen i Skrydstrup søndag, afprøver piloterne deres manøvrer. 
  Før det store show på flyvestationen i Skrydstrup søndag, holder piloterne generalprøve på morgendagens opvisning.
  - Det er blandt andet på grund af sikkerheden, fortæller Major ved Fighter Wing Skrydstrup Hans Peter Bagger til TV SYD.
  - Mange af piloterne kommer fra andre lande, så de kender ikke området. Nu laver de nogle prøveflyvninger, hvor de kan notere sig forskellige landmærker og lære området at kende, fortæller Hans Peter Bagger til TV SYD.
  I videoen ovenfor, kan du se den ukrainske jetjager SU-27 varme op med nogle af de manøvrer, den vil udføre til showet i løbet af søndagen.
  